
Predkladacia správa


           Predkladaný materiál Informácia o vykonaní cvičenia krízového manažmentu NATO CMX 2016 je spracovaný v súlade s uznesením vlády Slovenskej republiky č. 583
z 28. októbra 2015 k návrhu na zabezpečenie prípravy, vykonania a vyhodnotenia cvičenia krízového manažmentu NATO CMX 2016. Cvičenie sa uskutočnilo v dňoch 9. až 16. marca 2016. Materiál má informatívny charakter a predkladá ho minister obrany Slovenskej republiky ako koordinátor uvedeného cvičenia. 
Cieľom materiálu je zhodnotiť splnenie stanovených cieľov cvičenia. Materiál bol spracovaný na základe čiastkových vyhodnotení členov národného riadiaceho štábu cvičenia z Ministerstva obrany SR (ďalej len „MO SR“), Generálneho štábu ozbrojených síl SR (ďalej len „GŠ OS SR“), Vojenského spravodajstva (ďalej len „VS“), Ministerstva zahraničných vecí a európskych záležitostí SR (ďalej len „MZVaEZ SR“), Ministerstva vnútra SR (ďalej len „MV SR“), Úradu vlády SR (ďalej len „ÚV SR“), Slovenskej informačnej služby (ďalej len „SIS“) a Národného bezpečnostného úradu (ďalej len „NBÚ“) k procesu prípravy, vykonania a vyhodnotenia cvičenia.
Materiál identifikuje aj problémy, ktoré sa v rámci cvičenia vyskytli, a zároveň navrhuje odporúčania na ich riešenie tak, aby nasledujúce cvičenie krízového manažmentu NATO CMX 2017 bolo vykonané na kvalitatívne vyššej úrovni.
Materiál nemá finančný, ekonomický, environmentálny vplyv, ani vplyv na zamestnanosť, podnikateľské prostredie a informatizáciu spoločnosti.

				
	 






